
	Comisia pentru buget, finanţe şi bănci
	
	Bucureşti,     04.05.2011   

Nr. 22/110


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.121/2010 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului şi pentru modificarea art.52 din Legea nr.500/2002 privind finanţele publice, cu care comisia noastră a fost sesizată în fond cu adresa Biroului Permanent nr. PLx.154 din 30 martie 2011.
	PREŞEDINTE,

Maria Eugenia BARNA

RAPORT

asupra proiectului de Lege privind aprobarea Ordonanţei de urgenţă a Guvernului nr.121/2010 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului şi pentru modificarea art.52 din Legea nr.500/2002 privind finanţele publice
Cu adresa nr. PLx.154 din 30 martie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.121/2010 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului şi pentru modificarea art.52 din Legea nr.500/2002 privind finanţele publice.
La întocmirea raportului s-a avut în vedere avizul Consiliului Legislativ nr. 1617 din 23.12.2010, avizul Comisiei juridice, de disciplină şi imunităţi şi avizul Comisiei pentru politică economică, reformă şi privatizare nr. 21/64 din 05.04.2011.
Prezentul proiect de Lege vizează următoarele: 

I. Modificarea şi completarea OUG 146/2002 privind formarea şi utilizarea resurselor derulate prin trezoreria statului în sensul deschiderii pe numele Ministerului Finanţelor Publice a unui cont tranzitoriu la instituţiile de credit care sunt interesate să ofere clienţilor proprii posibilitatea achitării obligaţiilor bugetare fără percepere de comisioane. Prin acest mecanism clienţii instituţiei de credit îşi vor putea achita obligaţiile bugetare, din contul curent propriu în contul tranzitoriu al Ministerului Finanţelor Publice. Sumele care se colectează zilnic vor fi transferate în conturile corespunzătoare de venituri bugetare sau de disponibilităţi indicate de plătitor, în următoarea zi lucrătoare. Prin acest mecanism contribuabilii nu mai achită comisioane pentru plata prin virament a obligaţiilor bugetare şi totodată se simplifică şi modul de completare a documentelor de plată întocmite de aceştia.

II. Modificarea Legii nr. 500/2002 privind finanţele publice în sensul unei semnificative îmbunătăţiri a nivelului de absorbţie a fondurilor externe nerambursabile preaderare şi postaderare şi a unui ritm susţinut de implementare a proiectelor finanţate de fonduri.

Considerentele care au dus la modificarea lit. e) a alin. (9) a art. 52 din Legea nr. 500/2002 privind finanţele publice sunt următoarele:

a) implementarea măsurilor anticriză iniţiate de Guvernul României pentru accelerarea gradului de absorbţie a fondurilor externe nerambursabile preaderare şi postaderare destinate României şi utilizarea eficientă;

b) necesitatea adoptării unor măsuri de sprijin pentru beneficiarii publici în implementarea contractelor aferente proiectelor finanţate din aceste fonduri;

c) scăderea capacităţii contractorilor de a susţine din surse proprii si/sau atrase (credite) derularea optimă a lucrărilor şi serviciilor;

d) evitarea blocajului implementării unor proiecte majore de infrastructură.

Proiectul de Lege face parte din categoria legilor organice, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Valentin Mavrodin – director general.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei.

Raportul comisiei a fost votat în unanimitate de către deputaţii prezenţi la dezbateri.

Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camera Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.121/2010 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului şi pentru modificarea art.52 din Legea nr.500/2002 privind finanţele publice, în şedinţa din data de 3 mai 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu

Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:
LEGE
privind aprobarea Ordonanţei de urgenţă a Guvernului nr. 121/2010 pentru modificarea şi completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului şi pentru modificarea art. 52 din Legea nr. 500/2002 privind finanţele publice
	Nemodificat 
	

	2. 
	
	Articol unic.- Se aprobă Ordonanţa de urgenţă a Guvernului nr. 121 din 23 decembrie 2010 pentru modificarea şi completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului şi pentru modificarea art. 52 din Legea nr. 500/2002 privind finanţele publice, publicată în Monitorul Oficial al României, Partea I, nr. 890 din 30 decembrie 2010.
	Articol unic.- Se aprobă Ordonanţa de urgenţă a Guvernului nr. 121 din 23 decembrie 2010 pentru modificarea şi completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului şi pentru modificarea art. 52 din Legea nr. 500/2002 privind finanţele publice, publicată în Monitorul Oficial al României, Partea I, nr. 890 din 30 decembrie 2010, cu următoarele modificări şi completări:
	

	3. 
	Titlul ordonanţei:

ORDONANŢĂ DE URGENŢĂ

pentru modificarea şi completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului şi pentru modificarea art. 52 din Legea nr. 500/2002 privind finanţele publice
	Nemodificat 
	Nemodificat 
	

	4. 
	Art. I. - Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată în Monitorul Oficial al României, Partea I, nr. 295 din 16 aprilie 2008, cu modificările şi completările ulterioare, se modifică şi se completează după cum urmează:
	Nemodificat
	Nemodificat 
	

	5. 
	_______________


	
	1. La articolul I, înaintea punctului 1 se introduce un nou punct, cu următorul cuprins:
„La articolul 5, după alineatul (14) se introduce un nou alineat, alineatul (15), cu următorul cuprins:
«(15) Sumele reprezentând contravaloarea bunurilor achiziţionate, serviciilor prestate sau lucrărilor executate,  care se plătesc de către operatorii economici cu capital majoritar sau integral de stat, din subvenţiile sau transferurile încasate în conturile prevăzute la alin.(10), se virează în conturile operatorilor economici beneficiari, deschise la Trezoreria Statului, dacă legea nu prevede altfel. Sumele astfel încasate de operatorii economici beneficiari se utilizează în ordinea prevăzută la art.6 alin.(2).»”
Autor:

Comisia pentru buget, finanţe şi bănci 
	Din bugetul de stat si din celelalte bugete se acorda in continuare sume considerabile sub forma subvenţiilor si transferurilor acordate unor operatori economici cu capital de stat, o parte din aceştia fiind încadraţi între categoria entităţilor finanţate în proporţie de peste 50% din fonduri publice si fiind considerati ca făcând parte din administraţia publică.

În aceste conditii,  la utilizarea de către beneficiari a subvenţiilor şi transferurilor primite, este necesar să se aibă în vedere aceleasi reguli care sunt stabilite pentru fondurile publice. Din aceste considerente, se impune introducerea unui text de lege care să reglementeze încasarea de catre operatorii economici care efectueaza lucrari sau presteaza servicii a caror sursa de plata o constituie  subventiile sau transferurile primite de la bugetele componente ale bugetului general consolidat, de a gestiona sumele respective prin conturi deschise la Trezoreria Statului. Prin aceasta prevedere se are în vedere atat imbunatatirea colectarii creantelor bugetare cat si a soldului contului curent general al trezoreriei statului.

	6. 
	1. După articolul 5 se introduc două noi articole, articolele 51 şi 52, cu următorul cuprins:

„Art. 51. - (1) Ministerul Finanţelor Publice poate să deschidă, pe bază de convenţii încheiate între părţi, conturi tranzitorii la instituţii de credit, în vederea colectării veniturilor bugetelor componente ale bugetului general consolidat de la contribuabilii persoane fizice, plătitori de impozite, contribuţii, taxe sau alte venituri bugetare, clienţi ai instituţiilor de credit respective.
	Nemodificat 
	Nemodificat 
	

	
	(2) Contribuabilii persoane fizice prevăzuţi la alin. (1) pot fi numai contribuabilii pentru care codul de identificare fiscală valabil pentru plata obligaţiilor bugetare care se achită în contul tranzitoriu este codul numeric personal atribuit potrivit legii speciale.
	Nemodificat
	Nemodificat 
	

	
	(3) Contribuabilii persoane fizice pot dispune plăţi în contul tranzitoriu deschis pe numele Ministerului Finanţelor Publice la aceeaşi instituţie de credit la care aceştia îşi au deschise conturile curente, pentru achitarea obligaţiilor bugetare care fac obiectul convenţiilor încheiate de Ministerul Finanţelor Publice cu instituţiile de credit respective, fără perceperea de comisioane bancare.
	Nemodificat 
	Nemodificat 
	

	
	(4) Pentru operaţiunile de plăţi efectuate conform prevederilor alin. (3), momentul plăţii este cel prevăzut la art. 114 alin. (3) lit. c) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, mesajele electronice de plată fiind transmise de către instituţia de credit iniţiatoare Ministerului Finanţelor Publice în sistem informatic, concomitent cu transferul sumelor colectate zilnic în contul deschis la Trezoreria operativă centrală.
	Nemodificat
	Nemodificat
	

	
	(5) Suma colectată zilnic în contul prevăzut la alin. (1) se transferă de către instituţia de credit în contul Ministerului Finanţelor Publice deschis la Trezoreria operativă centrală, cel târziu în prima zi lucrătoare următoare de la încasare.
	Nemodificat
	Nemodificat 
	

	
	(6) Ministerul Finanţelor Publice asigură transferul sumelor încasate de la instituţiile de credit, în conturile corespunzătoare de venituri bugetare sau de disponibilităţi, după caz, în termen de maximum o zi lucrătoare de la data creditării contului deschis la Trezoreria operativă centrală, în baza informaţiilor transmise prin mesajele electronice de plată.
	Nemodificat
	Nemodificat 
	

	
	(7) Informaţiile obligatorii care se înscriu în ordinele de plată pentru Trezoreria Statului (OPT) prin care contribuabilii persoane fizice efectuează plăţi către bugetele componente ale bugetului general consolidat prin contul tranzitoriu deschis pe numele Ministerului Finanţelor Publice şi informaţiile care vor fi cuprinse în mesajul electronic de plată care se transmite în sistem informatic de către instituţiile de credit iniţiatoare vor fi stabilite prin ordin al ministrului finanţelor publice.
	Nemodificat
	Nemodificat 
	

	
	(8) Ministerul Finanţelor Publice va restitui instituţiei de credit sumele aferente mesajelor electronice de plată nedecontate în termenul prevăzut la alin. (5) sau care nu sunt completate conform alin. (7).
	Nemodificat
	Nemodificat 
	

	
	(9) Pentru operaţiunile de transfer al soldului prevăzut la alin. (5), Trezoreria Statului va plăti instituţiei de credit comisioane din bugetul Trezoreriei Statului la nivelul comisioanelor percepute de Societatea Naţională de Transfer de Fonduri şi Decontări - TRANSFOND - S.A.
	Nemodificat
	Nemodificat 
	

	
	Art. 52. - (1) Ministerul Finanţelor Publice poate să deschidă conturi colectoare la instituţii de credit, în scopul încasării sumelor achitate online de către contribuabili persoane fizice către bugetele componente ale bugetului general consolidat.

(OUG 146/2002)
	Nemodificat 
	2. La articolul I, punctul 1, articolul 52 se modifică şi va avea următorul cuprins:
„Art. 52. - (1) Ministerul Finanţelor Publice poate să deschidă conturi colectoare la instituţii de credit, în scopul încasării sumelor achitate online de către contribuabili persoane fizice şi persoane fizice autorizate către bugetele componente ale bugetului general consolidat.
	Prin Hotărârea Guvernului nr. 1235/2010 s-a creat cadrul legal pentru realizarea Sistemului naţional electronic de plată online a taxelor şi impozitelor utilizând cardul bancar (SNEP), care poate fi accesat şi utilizat atât de către persoanele fizice cât şi de către persoanele fizice autorizate, posesoare de carduri bancare.

	
	(2) Virarea de către instituţiile de credit a sumelor achitate online de către contribuabili persoane fizice în conturile colectoare deschise la Trezoreria Statului pe bugete componente ale bugetului general consolidat se face în termen de o zi lucrătoare de la data autorizării tranzacţiei.
(OUG 146/2002)
	Nemodificat 
	(2) Încasarea în conturile prevăzute la alin. (1) a sumelor cuvenite bugetelor locale, bugetelor instituţiilor publice finanţate integral sau parţial din venituri proprii sau a sumelor colectate pentru bugetul de stat de instituţiile publice finanţate integral de la buget, se efectuează pe bază de convenţii încheiate între Ministerul Finanţelor Publice şi instituţiile publice cărora li se cuvin sumele respective.
	În scopul punerii de acord a prevederilor H.G. nr. 1235/2010 şi a normelor metodologice date în aplicarea acesteia, aprobate prin Ordinul comun al ministrului administraţiei şi internelor şi ministrului finanţelor publice nr. 168/14/95/2011, cu cele ale OUG nr. 121/2010, este necesar ca şi la art. 52, din OUG 121/2010, să se prevadă posibilitatea încasării în 

	
	(3) Informaţiile minime şi obligatorii ale mesajelor electronice de plată completate de contribuabil vor fi stabilite prin ordin al ministrului finanţelor publice.”

(OUG 121/2010)
	Nemodificat 
	(3) Informaţiile minime şi obligatorii ale mesajelor electronice de plată completate de contribuabil, precum şi informaţiile minime şi obligatorii comunicate contribuabililor, aferente obligaţiilor de plată ale acestora către instituţiile publice vor fi stabilite prin ordin al ministrului finanţelor publice.
	conturile MFP atât a sumelor achitate online de persoanele fizice cât şi de persoanele fizice autorizate.

	
	_____________
	____________
	(4) Informaţiile referitoare la obligaţiile de plată ale contribuabililor pot fi furnizate acestora şi prin intermediul instituţiilor de credit, cu condiţia ca instituţia de credit să aibă o convenţie încheiată cu Ministerul Finanţelor Publice potrivit art. 51 şi să fie împuternicită de către contribuabil pentru accesul la aceste informaţii.
	Completarea textului cu prevederi privind posibilitatea încasării prin aceste conturi a sumelor cuvenite bugetelor locale, bugetelor instituţiilor publice finanţate integral sau parţial din venituri proprii şi a sumelor colectate pentru bugetul de stat de  instituţiile publice.

	
	_____________
	____________
	(5) Virarea de către instituţiile de credit a sumelor achitate online de către contribuabilii persoane fizice şi persoane fizice autorizate, în conturile colectoare deschise la Trezoreria Statului se face în termen de o zi lucrătoare de la data autorizării tranzacţiei.
	

	
	_____________
	____________
	(6) În aplicarea prevederilor prezentului articol, se emit norme metodologice care se aprobă prin ordin al ministrului finanţelor publice.”
Autor:

Comisia pentru buget, finanţe şi bănci
	

	7. 
	_____________
	_____________
	3. La articolul I, după punctul 1 se introduce un nou punct, punctul 11, cu următorul cuprins:
„11. După articolul 6 se introduce un nou articol, art. 61, cu următorul cuprins:

« Art. 61.- (1) Operatorii economici pot cesiona  drepturile de încasat de la instituţii publice  aferente bunurilor achiziţionate, serviciilor prestate sau lucrărilor executate, prevăzute la art.6 alin.(1), către alţi operatori economici sau instituţii de credit denumite în continuare cesionari. Cesiunea este valabilă numai cu acceptul prealabil exprimat în scris al instituţiei publice care  datorează operatorului economic sumele reprezentând  contravaloarea bunurilor achiziţionate, serviciilor prestate sau lucrărilor executate.
 (2) Suma care face obiectul cesionării se achita de către instituţiile publice în contul indicat de cesionar, deschis la Trezoreria Statului, numai dacă  operatorul economic  nu are obligaţii de plată către bugetul de stat, bugetul asigurărilor sociale de stat şi bugetele fondurilor speciale.

(3) Instituţiile publice care plătesc sume reprezentând contravaloarea bunurilor achiziţionate, serviciilor prestate sau lucrărilor executate datorate operatorilor economici care şi-au cesionat drepturile de încasat, vor solicita organelor fiscale competente, eliberarea certificatelor de atestare fiscală ale operatorilor economici  respectivi, conform art. 112 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, cu cel mult 10 zile lucrătoare înainte de efectuarea plăţii. În acest caz, eliberarea certificatului de atestare fiscală nu este supusă taxei extrajudiciare de timbru.

 (4) In cazul în care certificatul de atestare fiscală conţine obligaţii de plată ale beneficiarului, instituţiile publice înştiinţează operatorul economic şi cesionarul cu privire la cuantumul acestor obligaţii.

(5) În termen de 10 zile lucrătoare de la înştiinţare, dar nu mai târziu de 20 decembrie, operatorul economic poate prezenta instituţiei publice un nou certificat de atestare fiscală din care să rezulte că acesta nu mai  are obligaţii către bugetul de stat, bugetul asigurărilor sociale de stat şi bugetele fondurilor speciale .

(6)  La expirarea termenului prevăzut la alin. (5) instituţiile publice au următoarele obligaţii:

a) virează în contul operatorului economic prevăzut la art.5 alin.(1)  suma aferentă obligaţiilor bugetare înscrise în certificatul de atestare fiscală; 

b) virează în contul cesionarului, deschis la Trezoreria Statului, diferenţa dintre suma cesionată şi suma prevăzuta  la lit. a) .»”  

Autor:

Comisia pentru buget, finanţe şi bănci 
	Operatorii economici care au relaţii contractuale cu instituţiile publice si încasează contravaloarea bunurilor achiziţionate, serviciilor prestate sau lucrărilor executate in conturi deschise la trezoreria statului, întâmpina dificultăţi in contractarea de credite bancare sau obţinerea de lichidităţi băneşti, dat fiind ca in prezent legislaţia in domeniul trezoreriei statului nu permite cesionarea in favoarea instituţiilor de credit sau altor operatori economici a drepturilor de încasat de la instituţiile publice.

 Având in vedere ca din conturile deschise la trezoreria statului, operatorii economici trebuie să îşi achite cu prioritate obligaţiile bugetare, prin textul de lege propus se reglementează posibilitatea operatorilor economici de a-si cesiona către instituţii de credit sau alţi operatori economici, drepturile de încasat de la instituţiile publice, cu condiţia de a nu înregistra obligaţii de plata către bugetul de stat, bugetul asigurărilor sociale de stat si bugetele fondurilor speciale,  la data plaţii drepturilor respective.

	8. 
	2. La articolul 11 alineatul (3), litera e) se modifică şi va avea următorul cuprins:

„e) comisioane cuvenite instituţiilor de credit pentru operaţiunile derulate prin conturile în lei şi valută şi pentru alte servicii prestate Trezoreriei Statului;”
	Nemodificat
	Nemodificat 
	

	9. 
	Art. II. - La articolul 52 alineatul (9) din Legea nr. 500/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările şi completările ulterioare, litera a) se modifică şi va avea următorul cuprins:

„a) partea aferentă cheltuielilor eligibile din sumele reprezentând plăţi în avans pentru implementarea programelor, proiectelor şi acţiunilor finanţate din fonduri externe nerambursabile de preaderare şi postaderare, altele decât cele prevăzute la lit. b), poate fi justificată prin bunuri livrate, lucrări executate şi servicii prestate până la termenul stabilit pentru plata finală conform contractelor încheiate, cu respectarea eventualelor prevederi specifice din memorandumuri/acorduri/contracte/decizii/ordine de finanţare;”
	Nemodificat 
	Nemodificat 
	

	10. 
	Art. III. - Prevederile art. 52 alin. (9) lit. a) din Legea nr. 500/2002, cu modificările şi completările ulterioare, astfel cum au fost modificate prin prezenta ordonanţă de urgenţă, se aplică şi contractelor aflate în derulare.
	Nemodificat 
	Nemodificat 

